《早起读古诗用韵写怀》
明代·屠侨

仲夏天郁蒸，梅雨苦不歇。何处望高堂，清晨梳白发。

为客已如家，经年不以月。生涯谋道疏，身世逐尘没。

何当凌风举，两手挥巨阙。

作者简介：（1480—1555）明浙江鄞县人，字安卿，号东洲。屠湖子。正德六年进士。授御史。巡视居庸诸关。武宗遣使捕虎豹，侨力谏不可。累迁至左都御史。卒谥简肃。有《东洲杂稿》、《南雍集》。